**-сонли М Е Ҳ Н А Т Ш А Р Т Н О М А С И**

2019 йил 29 июль Тошкент шаҳри

**1.** «Агробанк» акциядорлик тижорат банки номидан Аудит қўмитаси Низоми асосида ҳаракат қилувчи Аудиторлик қўмитаси аъзоси **Мухиддин Журабоевич Норгитов** кейинчалик “Иш берувчи” деб аталади, бир томондан ва “Ички аудит департаменти ходими” деб аталадиган **Мехрож Мирзоахмат ўғли Ахтамов** иккинчи томон бўлиб қуйидагилар тўғрисида мазкур меҳнат шартномасини туздилар.

**2. Мехрож Мирзоахмат ўғли Ахтамов** банкнинг **Ички аудит департаменти Мониторинг бўлими бошлиғи-катта аудитор** лавозимига ишга қабул қилинди.

**3. Шартнома асосий иш бўйича ҳисобланади**.

**4. Шартнома муайян муддатга тузилди.**

**5. Шартнома бўйича ишга қабул қилинган кун:** 2019 йил 29 июль

**Меҳнат шартномаси амал қилишининг охирги муддати:** 2020 йил 29 июль

**6. Синов муддати: синовсиз**

**7. Ходимнинг мажбуриятлари:**

а) ўз фаолиятида амалдаги “Аудиторлик фаолияти тўғрисида”ги Ўзбекистон Республикасининг қонуни, банк фаолиятига доир қонун ҳужжатлари, Акциядорлик умумий йиғилиши, Банк Кенгашининг қарорлари, Банк Устави ҳамда “Ички аудит департаменти” Низомига амал қилиш;

б) жамоа шартномаси шартлари, ички меҳнат тартиби ва касб этикаси қоидаларига риоя этиш;

в) меҳнатни муҳофаза қилиш ва техника хавфсизлиги талабларига риоя қилиш;

г) Департамент директори билан биргаликда аудит текширувларини ўтказиш фаолиятини ташкил қилиш;

д) ҳудудий бошқарма ва филиалларда аудит текширувларини сифатли ўтказиш, қонун ҳужжатларига мувофиқ банк сирини ташкил этувчи ҳар қандай маълумотларнинг махфийлигини, банкнинг тегишли филиалларидан олинган ҳужжатларнинг бутлигини ҳамда қайтаришликни таъминлаш;

е) ҳудудий филиалларда ўтказилган аудит текшируви бўйича ҳисоботларни ўрнатилган тартибларга мувофиқ тайёрлаш, белгиланган муддатларга департаментга тўғри ва тўлиқ тақдим этиш;

ё) Банк Кенгаши ва Аудиторлик қўмитаси, шунингдек Департамент директорининг топшириғига кўра юзага келган масала ёки муаммоларни ўрганиш бўйича ҳужжатли текширувларни ўтказиш

ж) “Банк ходимларининг кийими ва уларнинг ташқи кўринишига қўйиладиган талаблар” тўғрисидаги Ўзбекистон Республикаси Марказий Банки ва Ўзбекистон Банклар Ассоциациясининг қўшма фармойишига қатъий амал қилиш;

з) Банк Бошқаруви қарори билан тасдиқланган “Банкдаги мавжуд Банк сири ва шахсий маълумотлар сирасига кирувчи конфиденциал ахборотлар рўйхати” (1-илова) билан танишиб чиқиб, улар билан ишлаш тартибига риоя қилиш ва ушбу маълумотларнинг сир сақланишини таъминлаш;

и) ходимнинг уй манзили, паспорти, шахсий сўровномасига маълумотлар ўзгарганда ёхуд ишга чиқа олмаслик ҳолати юз берганда сабабларини кўрсатган ҳолда зудлик билан “Иш берувчига”га хабар бериш ҳисобланади.

**8. Иш берувчининг мажбуриятлари:**

а) ходимнинг ишлаши учун зарур бўлган шарт-шароитлар билан таъминлаш, иш ҳақи тўлаш ва ижтимоий-маиший шарт-шароитлар яратиш;

б) мазкур меҳнат шартномаси шартларига оғишмай амал қилиш.

**9. Ходимнинг ҳуқуқи:**

а) Қонун, Банк Устави ва мазкур меҳнат шартномаси билан унинг ваколатига киритилган Ички аудит хизмати фаолиятини ташкил қилишга доир барча масалалар бўйича таклифлар бериш;

б) Ўзбекистон Республикаси Меҳнат кодекси ва банк меъёрий хужжатларида белгиланган ҳуқуқ ва имтиёзлардан фойдаланади.

**10.** **Иш берувчининг ҳуқуқлари:**

а) ходим амалдаги қонун ҳужжатларига, Банк Уставига, акциядорларнинг умумий йиғилиши, Банк Кенгаши ва Бошқаруви қарорларига риоя этиши устидан назорат этиш;

б) ходимдан мазкур меҳнат шартномаси бўйича мажбуриятларни виждонан ва тўла ҳажмда бажарилишини талаб қилиш;

в) ходимни рағбатлантириш ёки унга нисбатан интизомий жазо чорасини белгилаш;

г) ходимнинг малакасидан келиб чиққан ҳолда лавозим мажбуриятларини қайта тақсимлаш;

д) Ходимга ёшга доир пенсия тайинланганда ушбу шартнома бекор қилинади ва тарафларнинг розилигига асосан ходимнинг соғлиқ ва малака жиҳатидан лаёқатини ҳисобга олиб янги муддатли шартнома тузиши мумкин.

**11. Иш куни режими:**

Ходим учун иш вақти ҳар куни 8 соатдан иборат бўлган хафтада 5 иш куни режимида соат 9-00 дан 18-00 гача белгиланади.

**12. Меҳнатга ҳақ тўлаш:**

а) ходимга лавозим маоши штат жадвалига биноан белгиланади;

б) банк бўйича, шу жумладан қонун ҳужжатларига мувофиқ белгиланадиган энг кам ойлик иш ҳақи оширилиш муносабати билан лавозим маоши оширишнинг умумий коэффиценти ўзгаради;

в) амалдаги қонун хужжатлари ва “Банк тизимида ходимлар меҳнатига ҳақ тўлаш, моддий рағбатлантириш ва ижтимоий ҳимоялаш тўғрисида”ги низом талабларига асосан меҳнат мажбуриятларини бажариб, ўз иш фаолиятида яхши кўрсаткичларга эга бўлган ходимга устама ҳақ, кўп йиллик меҳнати учун тўлов, рағбатлантириш ва мукофот пуллари белгиланган тартибда тўланади;

г) асосий таътил (меҳнат таътили) 24 иш кунидан иборат бўлган ҳақ тўланадиган йиллик таътил белгиланади.

**13. Шартнома мажбуриятларини бажармаганлик учун жавобгарлик:**

а) шартнома мажбуриятларини бажармаганлик учун Иш берувчининг жавобгарлиги Ўзбекистон Республикаси Меҳнат қонунчилигига асосан белгиланади;

б) шартнома мажбуриятларини бажармаганлик учун ходим Ўзбекистон Республикаси меҳнат қонунчилиги ва “Агробанк” акциядорлик тижорат банкининг Ички меҳнат тартиби қоидалари”га биноан интизомий жавобгарликка тортилади.

в) ходим ўзининг айбли ҳаракатлари (ёки ҳаракатсизлиги) билан Банкка етказилган зарар учун Ўзбекистон Республикасининг Меҳнат кодексида ва бошқа қонун ҳужжатларида назарда тутилган тартибда жавоб беради.

г) ўз меҳнат фаолияти давомида қасддан ёки эҳтиётсизлик туфайли содир этилган ноқонуний ҳаракат, банк, солиқ ва бошқа қонунчилик нормаларига риоя қилмай, маъмурий ёки жиноий ҳуқуқбузарлик содир этиш натижасида учинчи шахсларга етказилган моддий зарар ёхуд давлат фойдасига ундириладиган тўловлар бевосита ходимдан ундирилади. Банк бу ҳолларда жавобгарлик масъулиятини ўз зиммасига олмайди.

**14. Меҳнат шартномасининг бошқа шартлари**:

а) ходим бошқа корхоналар, ташкилотлар ва муассасаларда ўриндошлик тарзида лавозимни эгаллаши тақиқланади.

б) Меҳнат шартномаси бекор қилинган барча ҳолларда:

-ходимга иш берувчи томонидан берилган уй-жой (шартнома муддатлари тугамаган бўлсада) ходимдан қайтариб олинади (хусусийлаштирилган уйлар бундан мустасно);

-банк мутахассислигига эга бўлиш учун ходимга ажратилган барча ўқув ҳаражатлари ва малака ошириш курсларига сарф қилинган харажатлар ходимдан ундирилади;

-банк ҳисобидан берилган кредит суммалари муддатидан илгари шартнома бекор қилинган кун ҳолатига ундирилади.

в) мазкур меҳнат шартномасига ўзгартириш ва қўшимчалар қуйидаги ҳолларда киритилиши мумкин:

-амалдаги қонун хужжатларига ўзгартиришлар киритилганда;

-Банк Устави ўзгарганда;

-томонлардан бирининг ташаббуси билан.

г) иш берувчи ва ходим ўртасида меҳнатга оид низолар томонларнинг келишувига эришилмаган ҳолларда амалдаги қонун хужжатларида белгиланган тартибда ҳал этилади.

**15. Меҳнат шартномасини бекор қилиш:**

Меҳнат шартномаси Ўзбекистон Республикаси меҳнат қонунчилигида белгиланган тартибда бекор қилинади.

Меҳнат шартномаси тенг юридик кучга эга бўлган икки нусхада тузилди. Биринчи нусхаси иш берувчида, иккинчи нусхаси ходимга берилди.

**Томонларнинг манзиллари ва имзолари:**

|  |  |
| --- | --- |
| **“Агробанк “ АТБ**  **Аудиторлик қўмитаси аъзоси** | **“Агробанк” АТБ**  **Ички аудит департаменти Мониторинг бўлими бошлиғи-катта аудитори** |
| **М.Ж.Норгитов** | **\_\_\_\_\_ М.М.Ахтамов** |

Жамоа шартномаси, Банк ички меҳнат тартиби қоидалари ва “Банк ходимининг хулқи, одоб-ахлоқи Кодекси”, лавозим мажбуриятлари ҳамда “Ички аудит департаменти тўғрисида”ги Низом билан танишдим.

Илова-1: “Банкдаги мавжуд Банк сири ва шахсий маълумотлар сирасига кирувчи конфиденциал ахборотлар рўйхати” Бошқарув йиғилишининг 2016 йил 29 мартдаги 23/3-сонли “Конфиденциал ахборотлар рўйхатини тасдиқлаш тўғрисида” ги қарори билан тасдиқланган.

2019 йил 29 июль **\_\_\_\_\_ М.М.Ахтамов**