**-сонли М Е Ҳ Н А Т Ш А Р Т Н О М А С И**

2018 йил 7 май Тошкент шаҳри

**1.** «Агробанк» акциядорлик тижорат банки номидан ҳаракат қилувчи Бошқарув раиси **Саидкамол Саидкаримович Ходжаев,** кейинги ўринларда «**Иш берувчи»** деб аталади ва Ўзбекистон Республикаси фуқароси **Шахзод Бахромжон ўғли Атажонов** бундан кейинги ўринларда «**Ходим»** деб аталади, мазкур шартнома қуйидагилар ҳақида тузилди.

**2. Ходим Ш.Б.Атажонов банкнинг Пластик карталар билан ишлаш бошқармаси Халқаро пластик карталар бўлими 1-тоифали мутахассиси лавозимига қабул қилинди.**

2.1. Ходимнинг иш жойи:Пластик карталар билан ишлаш бошқармасида.

2.2. Ходим “Пластик карталар билан ишлаш бошқармаси тўғрисида”ги Низом ва лавозим мажбуриятларига асосан белгиланади ва ходим бу мажбуриятлар билан таништирилди.

**3. Шартнома асосий иш бўйича ҳисобланади**.

**4. Шартнома тури муайян муддатга тузилади.**

**5. Шартнома бўйича ишга қабул қилинган кун:** 2018 йил 7 май

**Меҳнат шартномаси амал қилишининг охирги муддати:**

**6. Синов муддати: синовсиз**

(синовсиз, синов муддати)

**7. Ходимнинг мажбуриятлари:**

а) Ходимнинг лавозим мажбуриятлари «Агробанк» акциядорлик тижорат банкининг Пластик карталар билан ишлаш бошқармаси тўғрисида»ги Низоми ва лавозим мажбуриятларига асосан ўзига юклатилган лавозим мажбуриятларини виждонан ўз вақтида бажаради ва ўз хизмат фаолиятининг самарадорлиги ва натижадорлиги учун маъсул ҳисобланади;

б) меҳнат ва технология интизоми (ички меҳнат тартиби қоидалари, уставлар ва интизом тўғрисидаги қоидаларга риоя қилиш);

в) банк фаолиятига доир амалдаги конунчилик талаблари хамда Агробанкнинг меъерий хужжат, карор, фармойиш ва буйруқларини бажариш, иш берувчи томонидан тасдиқланган мажбуриятларни ўз вақтида ва сифатли бажариш;

г) меҳнатни муҳофаза қилиш, техника хавфсизлиги ва ишлаб чиқариш санитарияси талабларига риоя қилиш;

д) банк мижозлари билан хушмуомалалик билан муносабатда бўлиш, лавозим мажбуриятларни сидкидилдан бажариш, мижозларга нисбатан таъмагир бўлмаслик, банк манфаатларига зид фаолият юритмаслик;

е) Давлат, тижорат ва банк сирини кафолатлаш қоидаларига қаттиқ риоя килиш;

ж) Банк Бошқаруви Қарори билан тасдиқланган “Банкдаги мавжуд Банк сири ва шахсий маълумотлар сирасига кирувчи конфиденциал ахборотлар рўйхати” (1-илова) билан танишиб чиқиш ва ушбу маълумотларни сир сақланишини таъминлаш;

з) Конфиденциал ахборотлар сирасига кирувчи маълумотлар билан ишловчи ходимлар ушбу маълумотларни сир сақлашга мажбур ва улар билан ишлаш тартибига қатъий риоя қилиши шарт;

и) Конфиденциал ахборотлар сирасига кирувчи маълумотлар ҳуқуқни муҳофаза қилувчи, тергов, суд ва бошқа ваколатли давлат органларига ҳамда учинчи шахсларга уларнинг расмий сўровларига кўра Ўзбекистон Республикасининг амалдаги қонун ҳужжатлари талабларига мувофиқ белгиланган тартибда тақдим этилади;

й) Ходимнинг эҳтиёткорсизлиги ёки бошқа сабаблар билан ошкор этилган

к) жамоа шартномаси ва ички меҳнат тартиби қоидалари ҳамда кийим-кечак ва касб этикаси қоидаларига риоя этиш;

л) ходимнинг уй манзили, паспорти, шахсий сўровномасидаги маълумотлар ўзгарганда, ёхуд ишга чиқа олмаслик холати юз берганда сабабларини кўрсатган ҳолда, зудлик билан «Иш берувчи»га маълумот бериш.

**8. Иш берувчининг мажбуриятлари:**

а) Ходимнинг меҳнатини ташкил этиш, ходимни Меҳнатни муҳофаза қилиш ва техника хавфсизлиги қоидалари, лавозим йўриқномалари, жамоа шартномаси ва бошқа норматив ва маҳаллий ҳужжатлар билан таништириш;

б) меҳнат ва ишлаб чиқариш интизомини таъминлаш;

в) иш ҳақини ўз вақтида тўлаш;

г) хавфсиз ва самарали меҳнат қилиш учун шарт-шароитлар яратиш, Ходимни ўқитиш, унга меҳнатнинг хавфсиз шарт-шароити тўғрисида йўл-йўриқ бериш, иш самарадорлиги ва меҳнат фаолиятида алоҳида ютуқларга эришганда моддий ва маънавий рағбатлантириш. Ходимнинг малакасини ошириш бўйича чоралар кўриш;

д) иш жойини меҳнатни муҳофаза қилиш ва техника хавфсизлиги қоидаларига мувофиқ жиҳозлаш;

е) қонун ҳужжатларига ва бошқа норматив ҳужжатларга риоя қилиш;

ж) жамоа шартномаси шартларига риоя қилиш;

**9.** Иш берувчи ходимнинг малакасидан келиб чиққан ҳолда лавозим мажбуриятларини қайта тақсимлаши мумкин.

**10.** Иш куни режими Ходим учун иш вақти ҳар куни соат 9-00 дан 18-00 гача белгиланади. (Дам олиш кунлари бундан мустасно.)

**11. Меҳнат ҳақи тўлаш.**

Ходимга қуйидагича ҳақ тўлаш белгиланади:

а) **Ш.Б.Атажонов**га лавозим иш ҳақи штат жадвалига асосан белгиланади.

б) Банк бўйича, шу жумладан қонун хужжатларига мувофиқ белгиланадиган энг кам ойлик иш ҳақи оширилиши муносабати билан лавозим ойлик иш ҳақи оширишнинг умумий коэффиценти ўзгаради.

в) **амалдаги қонун ҳужжатларига ва норматив ҳужжтларга мувофиқ жамоа шартномасига илова қилинган Низомларга биноан Марказий амалиётлар бошқармаси етарли даромадга эга бўлган тақдирда мехнат мажбуриятларини бажариб, ўз иш фаолиятида яхши кўрсаткичларга эга бўлган ходимларга шунингдек, меҳнат шароитлари билан боғлиқ бўлган қўшимча устама ҳақ, рағбатлантириш ва мукофот пуллари белгиланган тартибда тўланади:**

г) асосий таътил (меҳнат таътили) 24 иш кунидан иборат бўлган ҳақ тўланадиган йиллик таътил белгиланади.

**12. Шартнома мажбуриятларини бажармаганлик учун жавобгарлик.**

а) шартнома мажбуриятларини бажармаганлик учун Иш берувчининг жавобгарлиги Ўзбекистон Республикаси меҳнат қонунчилигига асосан белгиланади.

б) шартнома мажбуриятларини бажармаганлик учун ходим Ўзбекистон Республикаси меҳнат қонунчилиги ва “«Агробанк» акциядорлик тижорат банкининг ички меҳнат тартиби Қоидалари”га биноан интизомий жавобгарликка тортилади.

в) ходим ўз меҳнат фаолияти давомида қасддан ёки эҳтиётсизлик туфайли содир этилган ноқонуний ҳаракат: хўжалик - банк, молия, солиқ ва бошқа қонунчилик нормаларига риоя қилмай, жиноий, маъмурий, интизомий ҳуқуқбузарлик содир этиш натижасида учинчи шахсларга етказилган моддий зарар ёҳуд давлат фойдасига ундириладиган молиявий, маъмурий ва бошқа турдаги санкция миқдори бевосита ходимнинг даромадидан ундирилади.

д) Иш берувчи ходимга устама ҳақ ва мукофот пулини беришга (тўлашга) мажбур эмас.

**13. Меҳнат шартномаси (контракт)нинг меҳнат шароитлари ва унга ҳақ тўлаш хусусиятлари, ижтимоий ҳимоя, имтиёзлар, кафолатлар ва ҳоказолар билан боғлиқ бўлган бошқа шартлар:**

меҳнат шартномаси бекор қилинган барча ҳолларда:

- ходимга иш берувчи томонидан берилган уй-жой (шартнома муддатлари тугамаган бўлса) ходимдан қайтариб олинади (хусусийлаштирилган уйлар бундан мустасно);

- банк мутахассислигига эга бўлиш учун ходимга ажратилган барча ўқув ҳаражатлари ходимдан ундирилади;

- банк ҳисобидан берилган кредит суммалари муддатидан илгари шартнома бекор қилинган кун ҳолатига ундирилади.

**14. Меҳнат шартномасини бекор қилиш**.

Меҳнат шартномаси Ўзбекистон Республикаси меҳнат қонунчилигида белгиланган тартибда бекор қилинади. Ш.Б.Атажонов 2018 йилнинг 7 майдан 10 сентябрь кунига кадар Тошкент шаҳрида турган жойи бўйича ҳисобга олиш тўғрисидаги хужжат-қайд варағини тақдим этмаган тақдирда, бу ҳолат мазкур шартномани бекор қилишга асос бўлади.

**15. Меҳнат низоларини ҳал этиш.**

Иш берувчи ва ходим ўртасида меҳнатга оид юзага келган низолар қонунчилик ҳужжатида белгиланган тартибда ҳал этилади.

Ходимга ёшга доир пенсия тайинланганда ушбу шартнома бекор қилинади ва тарафларнинг розилигига асосан ходимнинг соғлиқ ва малака жиҳатидан лаёқатини ҳисобга олиб янги муддатли шартнома тузилиши мумкин.

**16.** Мазкур меҳнат шартномаси тенг юридик кучга эга бўлган икки нусхада тузилади. Биринчи нусҳаси Иш берувчида сақланади, иккинчи нусҳаси Ходимга берилди.

**Томонларнинг манзиллари ва имзолари:**

|  |  |
| --- | --- |
| **ИШ БЕРУВЧИ:** | **ХОДИМ:** |
| **Манзил:** Тошкент шаҳар,  Муқимий кўчаси, 43 уй  ҳисоб рақами: 16103000200001140001  МФО 01140 | **Манзил:** Фарғона вилояти, Бувайда тумани, Янгиқўрғон қишлоғи, 9-уй (доимий рўйхат)  Тошкент шаҳар, Чилонзор тумани, Новза Чилонзор Е мавзеси, 9 А-уй, 9-хонадон (вақтинча рўйхат) |
| **С.С.Ходжаев** | **\_\_\_ \_\_\_ Ш.Б.Атажонов** |

2018 йил 7 май

Жамоа шартномаси, Банк ички меҳнат тартиби қоидалари, ва Агробанк ходимлари амал қиладиган маданият, хулқ-атвор ва ташқи кўриниш ва хизмат меъёрларига оид тавсиялар, «Пластик карталар билан ишлаш бошқармаситўғрисида»ги Низом шунингдек лавозим мажбуриятлари билан танишдим.

Илова-1: “Банкдаги мавжуд Банк сири ва шахсий маълумотлар сирасига кирувчи конфиденциал ахборотлар рўйхати” Бошқарув йиғилишининг 2016 йил 29 мартдаги 23/3-сонли “Конфиденциал ахборотлар рўйхатини тасдиқлаш тўғрисида” ги қарори билан тасдиқланган.

2018 йил 7 май

**Ш.Б.Атажонов**