**ФУҚАРОЛИК-ҲУҚУҚИЙ ТУСДАГИ ШАРТНОМА АСОСИДА ХОДИМНИ ЁЛЛАШ ТЎҒРИСИДА ШАРТНОМА**

Тошкент шаҳри \_\_-сон 2019 йил “4” сентябрь

“Агробанк” АТБ (кейинги ўринларда “Буюртмачи” деб юритилади) номидан Устав асосида ҳаракат қилувчи Бошқарув раиси **Рустам Уктамович Маматкулов** бир томондан ва **Султонов Йўлдошбой Оразметбоевич** (кейинги ўринларда “Ёлланма ишчи” деб юритилади) иккинчи томондан қуйидагилар тўғрисида мазкур шартномани туздилар:

**1. ШАРТНОМА ПРЕДМЕТИ**

1.1. Мазкур шартномага мувофиқ Ёлланма ишчи Буюртмачининг топшириғи билан қуйидагиларни бажариш мажбуриятини олади:

а) Талабларга асосланган ҳолда тизимларни лойиҳалаш;

б) Тизим архитектурасини қуриш;

в) Ҳар бир тизим учун технологияларни танлаш;

г) Тизим таркибий қисмлари ўртасида ўзаро боғлиқлик усулларини танлаш;

д) Тизим прототипини яратиш;

е) Фраймворкларни танлаш ва лойиҳалаш;

ё) Тизим ишлашидаги муаммоларни анализ қилиш ва бартараф этиш;

ж) бизнес талабларга архитектура жиҳатдан қайта куриб чиқиш;

з) катта ўзгаришлар пайтида кодларни ва дизайнни қайта куриб чиқиш;

и) код рефакторинги, дастурчиларга маслаҳатлар бериш.

1.2. Буюртмачи эса бажарилган ишлар учун ҳақ тўлаш мажбуриятини олади.

**2. ҲАҚ ТЎЛАШ ВА ҲИСОБ-КИТОБ ҚИЛИШ ТАРТИБИ**

2.1. Ёлланма ишчи томонидан хизматлар банк биносида хафтанинг душанба, сешанба, чоршанба, пайшанба, жума кунлари соат 10-00дан 19-00га қадар амалга оширилади. Тушлик вақти соат 13-30дан 14-30га қадар белгиланади.

2.2. Бажарилган ишлар учун Буюртмачи Ёлланма ишчига бажарилган ишлар далолатномасига мувофиқ ҳар ойнинг 5 санасидан кечиктирмай 7273000 (етти миллион икки юз етмиш уч минг) сўм ҳақ тўлайди, бунда қонунда назарда тутилган солиқ ва мажбурий тўловлар ушлаб қолинади.

2.3. Тўлов Ёлланма ишчининг пластик картасига пул ўтказиш йўли билан амалга оширилади.

**3. ТАРАФЛАРНИНГ ҲУҚУҚ ВА МАЖБУРИЯТЛАРИ**

**3.1. Буюртмачининг ҳуқуқ ва мажбуриятлари:**

3.1.1. Ёлланма ишчидан ишларни ўз муддатида ва сифатли бажарилишини талаб қилишга ҳақли;

3.1.2.Ёлланма ишчи томонидан шартнома шартлари лозим даражада бажарилмаганда ёки қисман бажарилмаганида уни 10 (ўн) кун олдин ёзма равишда огоҳлантирган ҳолда мазкур шартномани бир томонлама бекор қилиш ҳуқуқига эга.

3.1.3. Ёлланма ишчи томонидан бажариладиган хизматлар учун техника хавфсизлиги қоидаларига мувофиқ иш жойида шарт-шароитлар яратиши лозим.

3.1.4. Бажарилган ишлар учун далолатнома асосида келишилган муддатда ҳақ тўлаши лозим.

**3.2.Ёлланма ишчининг ҳуқуқ ва мажбуриятлари:**

3.2.1. Буюртмачидан бажарилган ишлар учун тўловларни ўз муддатида тўланишини талаб қилишга ҳақли.

3.2.2. Шартномада белгиланган ишларни бажариш учун техника хавфсизлиги қоидаларига мувофиқ иш жойида шарт-шароитлар яратишни талаб қилиш ҳуқуқига эга.

3.2.3. Шартномада белгиланган ишларни муддатида, сифатли ва самарали бажариши лозим.

3.2.4. Буюртмачи томонидан бажарилган ишларга нисбатан билдирилган эътирозларни бартараф этиши лозим.

**4. ИШЛАРНИ ТОПШИРИШ-ҚАБУЛ ҚИЛИШ ТАРТИБИ**

4.1. Ижрочи ушбу шартноманинг 1.1-бандида назарда тутилган ишларни шахсан ўзи бажариши шарт.

4.2. Ишлар бажарилгандан сўнг Ёлланма ишчи Буюртмачига бажарилган ишларни топшириш-қабул қилиш далолатномасини тақдим этади ва унга ҳисобот ҳужжатларини илова қилади.

4.3. Бажарилган ишлар натижаларидан қониқмаган Буюртмачи далолатномани олган пайтдан бошлаб 3 кун ичида ишларни қабул қилишдан бош тортиши мумкин.

4.4. Буюртмачининг эътирозлари асосли деб топилган тақдирда, тарафлар икки томонлама далолатнома тузадилар ва унда қўшимча бажарилиши лозим бўлган ишлар рўйхати ва уларни бажариш ёки бажаришни тўхтатиш муддатларини кўрсатадилар.

4.5. Ишларни бажариш жараёнида давом эттириш имконияти йўқлиги ёки мақсадга мувофиқ эмаслиги аниқланган тақдирда, Буюртмачи бу ҳақда Ёлланма ишчини хабардор қилиши шарт. Бунда шартнома Буюртмачининг ташаббуси билан Ёлланма ишчини 10 (ўн) кун олдин огоҳлантириб шартномани бир тарафлама бекор қилиши мумкин.

**5. ТАРАФЛАРНИНГ ЖАВОБГАРЛИГИ ВА НИЗОЛАРНИ ҲАЛ ҚИЛИШ**

5.1. Ёлланма ишчи ушбу шартнома шартларини бажармаган ёки лозим даражада бажармаган тақдирда, у келтирган зарарни, шу жумладан бой берилган фойдани Буюртмачига тўлиғича тўлаши шарт, лекин бу тўлов ушбу шартномада назарда тутилган бажариладиган ишлар баҳосининг уч бараваридан ортиқ бўлиши мумкин эмас.

5.2. Тарафлар ўз мажбуриятларини бажармаган ёки лозим даражада бажармаганликлари учун Ўзбекистон Республикасининг Фуқаролик кодекси ва бошқа қонун ҳужжатлари ҳамда мазкур шартномага мувофиқ жавобгар бўладилар.

5.3. Тарафлар ўртасида келиб чиқадиган низолар тарафларнинг ўзаро келишуви асосида ҳал этилади. Тарафлар келишувга эришмаган тақдирда, мазкур шартноманинг тузилиши, унинг шартларининг ўзгариши, бузилиши, ижро этилиши, бекор бўлиши, тугатилиши ва ҳақиқийлиги юзасидан келиб чиқувчи барча низолар, келишмовчиликлар ва талаблар фуқаролик ишлари бўйича Учтепа туманлараро судида кўриб чиқилади.

**6. ШАРТНОМАНИ ЎЗГАРТИРИШ ЁКИ БЕКОР ҚИЛИШ ТАРТИБИ**

6.1. Ушбу шартномага ҳар қандай ўзгартириш ва қўшимчалар улар ёзма равишда расмийлаштирилган ва тарафлар томонидан имзоланган тақдирда ҳақиқий ҳисобланади.

6.2. Шартнома тарафлар томонидан бир-бирини ёзма равишда хабардор қилган ҳолда муддатидан олдин бекор қилиниши мумкин. Шартнома шунингдек тарафларнинг келишувига мувофиқ ёки Ўзбекистон Республикасининг амалдаги қонун ҳужжатларида назарда тутилган асосларга кўра ҳам бекор қилинишига йўл қўйилади.

6.3. Шартномани бекор қилиш ҳақида қарорга келган тараф иккинчи тарафга 10 кун олдин ёзма хабарнома юбориши шарт. Бунда хабарнома мазкур шартномада кўрсатилган реквизитлар бўйича почта орқали юборилиши тарафни ёзма равишда огоҳлантирилган деб ҳисобланиб, шартнома огоҳлантиришда кўрсатилган муддат ўтгач бекор қилинган ҳисобланади.

**7. МАХСУС ШАРТЛАР**

7.1. Буюртмачи мазкур шартномага асосан Ёлланма ишчига амалга ошираётган тўловлардан жисмоний шахснинг олган даромадидан Солиқ кодексида белгиланган даромад солиғи ва бошқа турдаги ушланмаларни ушлаб қолади. Корхона ушбу Ёлланма ишчидан ЖШДСни белгиланган ставкада ушламаганлиги сабабли йил якуни бўйича иш жойидан даромадлар олган жисмоний шахслар тўғрисидаги маълумотномани давлат солиқ идораларига тақдим этади.

7.1. Буюртмачи ҳуқуқни муҳофаза қилувчи органлар, суд, солиқ инспекцияси ва Мажбурий ижро бюросининг тегишли мурожаатига асосан ундирувни ва/ёки хатловни Ёлланма ишчига амалга ошираётган тўловлар ҳисобидан ушлаб қолиб, уларга ўтказиб бериши мумкин.

**8. ШАРТНОМАНИНГ БОШҚА ШАРТЛАРИ**

8.1. Шартнома 1 (бир) йил муддатга тузилиб, у 2019 йил "1" августдан бошлаб кучга киради ва 2020 йил "1" августгача амал қилади.

8.2. Шартнома 2 нусхада тузилган бўлиб, иккаласи ҳам бир хил юридик кучга эга.

8.3. Мазкур шартномада назарда тутилмаган масалалар амалдаги қонун ҳужжатларига мувофиқ тартибга солинади.

**9. ТАРАФЛАРНИНГ РЕКВИЗИТЛАРИ:**

ЁЛЛАНМА ИШЧИ: БУЮРТМАЧИ:

Манзил: Хоразм вилояти,

Янгибозор тумани,

Чуболончи кишлоги,

Ал-Хоразмий кучаси, 21-уй

Манзил: Тошкент шаҳар,

Муқимий кўчаси, 43 уй

Ҳисоб рақами:

16103000200001140001

МФО 01140

**\_\_\_\_\_\_\_\_\_\_\_\_\_\_\_\_Й.Султонов**

\_\_\_\_\_\_\_\_\_\_\_\_\_\_\_\_Р.Маматкулов